พระราชกฤษฎีกา แบ่งส่วนราชการและกำหนดหน้าที่ของส่วนราชการ กองบัญชาการทหารสูงสุด กระทรวงกลาโหม พ.ศ. 2503

พระราชกฤษฎีกา

พระราชกฤษฎีกา
แบ่งส่วนราชการและกำหนดหน้าที่ของส่วนราชการ
กองบัญชาการทหารสูงสุด
กระทรวงกลาโหม
พ.ศ.
๒๕๐๓
-----------------

ภูมิพลอดุลยเดช ป.ร.
                                         ให้ไว้ ณ วันที่ ๒๘
มีนาคม พ.ศ. ๒๕๐๓

เป็นปีที่ ๑๕ ในรัชกาลปัจจุบัน
                        พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรด
เกล้า ฯ ให้ประกาศว่า
                        โดยที่เป็นการสมควรแบ่งส่วนราชการและกำหนดหน้าที่ของส่วนราชการกอง
บัญชาการทหารสูงสุด กระทรวงกลางโหม
                        อาศัยอำนาจตามความในมาตรา
๑๘ แห่งพระราชบัญญัติจัดระเบียบราชการ
กระทรวงกลาโหม พ.ศ. ๒๕๐๓ จึงทรงพระกรุณาโปรดเกล้า ฯ
ให้ตราพระราชกฤษฎีกาขึ้นไว้ 
ดังต่อไปนี้

                        มาตรา
๑ พระราชกฤษฎีกานี้เรียกว่า "พระราชกฤษฎีกาแบ่งส่วนราชการและ
กำหนดหน้าที่ของส่วนราชการกองบัญชาการทหารสูงสุด
กระทรวงกลาโหม พ.ศ. ๒๕๐๓"

                        มาตรา
๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราช
กิจจานุเบกษาเป็นต้นไป

                        มาตรา
๓ ให้แบ่งส่วนราชการกองบัญชาการทหารสูงสุด นอกจากกองทัพบก 
กองทัพเรือ และกองทัพอากาศ ดังนี้
                        ๑.  ฝ่ายเสนาธิการ
                              (๑)  สำนักงานเลขานุการกองบัญชาการทหารสูงสุด
                              (๒)  กรมกำลังพลทหาร
                              (๓)  กรมข่าวทหาร
                              (๔)  กรมยุทธการทหาร
                              (๕)  กรมส่งกำลังบำรุงทหาร
                              (๖)  สำนักงานปลัดบัญชีทหาร
                        ๒.  ฝ่ายกิจการพิเศษ
                              (๑)  ศูนย์รักษาความปลอดภัย
                              (๒)  กรมสารบรรณทหาร
                        ๓.  ฝ่ายยุทธบริการ
                              (๑)  กรมการพลังงานทหาร
                              (๒)  กรมการอุตสาหกรรมทหาร
                        ๔.  ฝ่ายการศึกษา
                              (๑)  กรมการศึกษาวิจัย
                              (๒)  วิทยาลัยป้องกันราชอาณาจักร
                              (๓)  โรงเรียนเสนาธิการ

                        มาตรา
๔ หน้าที่ของส่วนราชการฝ่ายเสนาธิการ มีดังนี้
                        (๑)  สำนักงานเลขานุการกองบัญชาการทหารสูงสุด
มีหน้าที่เตรียมการหรือ
แถลงกิจการทหารในหน้าที่ของผู้บัญชาการทหารสูงสุดแก่ประชาชน
ประสานกิจการประชาสัมพันธ์
ของกองทัพบก กองทัพเรือ และกองทัพอากาศ พิจารณาเสนอความเห็นและดำเนินการในเรื่องเกี่ยว
กับพิธีการต่างประเทศของกองบัญชาการทหารสูงสุด
มีเลขานุการกองบัญชาการทหารสูงสุดเป็นผู้
บังคับบัญชารับผิดชอบ
                        (๒)  กรมกำลังพลทหาร
มีหน้าที่พิจารณาเสนอความเห็นเกี่ยวกับนโยบายการ
กำลังพลและวางแผนการบรรจุ เลื่อน ปลดย้าย พิจารณาวางแผนและประสานแผนของกองทัพบก

กองทัพเรือ และกองทัพอากาศ เกี่ยวกับการรักษาระเบียบวินัย
การสารวัตรทหาร การรักษาแบบ
ธรรมเนียมทหาร และการสวัสดิการ
พิจารณาวางแผนและประสานแผนของกองทัพบก กองทัพเรือ 
และกองทัพอากาศ เกี่ยวกับการจัดหากำลังพลการทดแทนกำลัง การปลดพล
และการปกครองใน
ยามสงครามมีเจ้ากรมกำลังพลทหารเป็นผู้บังคับบัญชารับผิดชอบ
                        (๓)
กรมข่าวทหาร มีหน้าที่พิจารณาเสนอความเห็นเกี่ยวกับนโยบายการข่าว
และวางแผนการข่าวกรองเกี่ยวกับการรักษาความมั่นคงแห่งชาติ
ตลอดจนอำนวยการและปฏิบัติ
การให้เป็นไปตามแผน ประสานงานข่าวกรองของกองทัพบก
กองทัพเรือ และกองทัพอากาศ ติดต่อ
งานข่าวกรองกับส่วนราชการที่เกี่ยวข้อง
พิจารณากำหนดผู้แทนของกระทรวงกลาโหมเข้าร่วมใน
กิจกรรมข่าวกรองของชาติและระหว่างชาติ
อำนวยการรักษาความปลอดภัยในกองบัญชาการทหาร
สูงสุด ประสานและอำนวยการศึกษาวิทยาการข่าว
พิจารณากำหนดการแจกจ่ายแผนที่ทหารและ
ประสานความต้องการ และพิจารณากำหนดและประสานการใช้ระหัส
มีเจ้ากรมข่าวทหารเป็นผู้
บังคับบัญชารับผิดชอบ
                        (๔)  กรมยุทธการทหาร
มีหน้าที่พิจารณาเสนอความเห็นเกี่ยวกับนโยบายการ
ทหาร วางแผนยุทธศาสตร์ ประสานแผนของกองทัพบก กองทัพเรือ
และกองทัพอากาศ และแผน
การป้องกันร่วมตามสัญญาระหว่างประเทศ
ประสานกิจการรักษาดินแดนกับกระทรวงมหาดไทย 
ประสานแผนการป้องกันภัยทางอากาศของทหารที่เกี่ยวข้องกับฝ่ายพลเรือน
พิจารณาเสนอ
นโยบายและแผนการฝึกผสม การฝึกร่วม
การสงครามจิตวิทยาและการสื่อสาร และดำเนินการเกี่ยว
กับกิจการทหารต่างประเทศ
มีเจ้ากรมยุทธการทหารเป็นผู้บังคับบัญชารับผิดชอบ
                        (๕)  กรมส่งกำลังบำรุงทหาร
มีหน้าที่พิจารณาเสนอความเห็นเกี่ยวกับนโยบาย
การส่งกำลังบำรุง วางแผนการส่งกำลังบำรุงทางยุทธศาสตร์
ประสานแผนการส่งกำลังบำรุงของ
กองทัพบก กองทัพเรือ และกองทัพอากาศ
และแผนการส่งกำลังบำรุงในการป้องกันร่วมตาม
สัญญาระหว่างประเทศ
ประสานกิจการอันเกี่ยวกับกับการส่งกำลังบำรุงกับส่วนราชการที่เกี่ยวข้อง
ประสานการช่วยเหลือทางการทหารกับต่างประเทศ
และรวบรวมหลักฐานและสถิติในด้านสรรพ
กำลัง ซึ่งเป็นประโยชน์ในการสนับสนุนการดำเนินการยุทธ
มีเจ้ากรมส่งกำลังบำรุงทหารเป็นผู้
บังคับบัญชารับผิดชอบ
                        (๖)
สำนักงานปลัดบัญชีทหาร มีหน้าที่พิจารณาเสนอความเห็นเกี่ยวกับการจัด
สรรงบประมาณของกองทัพบก กองทัพเรือ และกองทัพอากาศ
ตามนโยบายการทหาร พิจารณา
ร่วมกับกรมต่าง ๆ ในฝ่ายเสนาธิการเกี่ยวกับการจัด
แผนการหรือโครงการต่าง ๆ ในแง่ของความ
เหมาะสมและประหยัดวางแผนและประสานการตรวจและวิจัยบัญชีเงิน
บัญชีงบประมาณ บัญชี
ทรัพย์สินของกองทัพบก กองทัพเรือ และกองทัพอากาศ
และพิจารณารายงานการตรวจบัญชีของ
กองทัพบก กองทัพเรือ และกองทัพอากาศ เพื่อการปรับปรุงแก้ไขในเรื่องการใช้งบประมาณและการ
บัญชีตลอดจนทรัพย์สินของกองทัพบก กองทัพเรือ และกองทัพอากาศ
และวางแผนการรวบรวม
สถิติต่าง ๆ มีปลัดบัญชีทหารเป็นผู้บังคับบัญชารับผิดชอบ

                        มาตรา
๕ หน้าที่ของส่วนราชการฝ่ายกิจการพิเศษ มีดังนี้
                        (๑)  ศูนย์รักษาความปลอดภัย มีหน้าที่ปฏิบัติการต่อต้านการข่าวกรองและการ
รักษาความปลอดภัยทั้งมวล แนะนำ และตรวจตราส่วนราชการต่าง ๆ
ของกองบัญชาการทหารสูง
สุดเกี่ยวกับการรักษาความปลอดภัย
ปฏิบัติการข่าวกรองทางการสื่อสาร รักษาความปลอดภัยทาง
การสื่อสาร และฝึกการข่าวกรองและการต่อต้านการข่าวกรอง มีผู้บังคับศูนย์รักษาความปลอดภัย
เป็นผู้บังคับบัญชารับผิดชอบ
                        (๒)  กรมสารบรรณทหาร
มีหน้าที่ดำเนินการเกี่ยวกับงานธุรการ การเงิน การจัด
หาพัสดุและบริการ
การพาหนะและการคดีและนิติกรรมของส่วนราชการในฝ่ายเสนาธิการ กรมสาร
บรรณทหาร และฝ่ายการศึกษาของกองบัญชาการทหารสูงสุด
มีเจ้ากรมสารบรรณทหารเป็นผู้
บังคับบัญชารับผิดชอบ

                        มาตรา
๖ หน้าที่ของส่วนราชการฝ่ายยุทธบริการ มีดังนี้
                        (๑)  กรมการพลังงานทหาร มีหน้าที่วางแผน
ดำเนินการควบคุม วิจัย พัฒนา 
ผลิต จัดหา
สะสมและให้บริการเกี่ยวกับผลิตภัณฑ์น้ำมันเชื้อเพลิง และการพลังงานอื่นตาม
นโยบายของกระทรวงกลาโหม
ควบคุมและส่งเสริมกิจการขององค์การซึ่งผลิตผลิตภัณฑ์น้ำมัน
เชื้อเพลิงตามที่ได้รับมอบหมาย
มีเจ้ากรมการพลังงานทหารเป็นผู้บังคับบัญชารับผิดชอบ
                        (๒)  กรมการอุตสาหกรรมทหาร
มีหน้าที่วางแผนการและดำเนินการอุตสาหกรรม
ที่เกี่ยวกับราชการทหารตามนโยบายของกระทรวงกลาโหม
โดยประสานงานกับกระทรวงอุต
สาหกรรมและกระทรวงอื่น
เฉพาะที่เกี่ยวกับการอุตสาหกรรมซึ่งจะเป็นปัจจัยใช้ในการทหาร และ
ควบคุมและส่งเสริมกิจการขององค์การอุตสาหกรรมต่าง ๆ
ตามที่ได้รับมอบหมายมีเจ้ากรมการ
อุตสาหกรรมทหารเป็นผู้บังคับบัญชารับผิดชอบ

                        มาตรา
๗ หน้าที่ของส่วนราชการฝ่ายการศึกษา มีดังนี้
                        (๑)  กรมการศึกษาวิจัย
มีหน้าที่พิจารณาและเสนอความเห็นเกี่ยวกับการศึกษา
ทางทหารในระดับสูง
วิจัยงานที่เกี่ยวกับความมั่นคงของชาติในด้านการทหาร และดำเนินการเผย
แพร่วิทยาการเกี่ยวกับการทหาร ติดต่อประสานงานกับสถานบันการศึกษาและการวิจัยของส่วน
ราชการอื่น ดำเนินการเกี่ยวกับสถานบันการศึกษาวิชาการทหาร
ศึกษาและรวบรวมประวัติศาสตร์
การทหาร จัดและดำเนินการพิพิธภัณฑ์ทหารและห้องสมุด
และอำนวยการโรงเรียนเกี่ยวกับการ
ทหารต่างตามที่จะได้รับมอบหมาย มีเจ้ากรมการศึกษาวิจัยเป็นผู้บังคับบัญชารับผิดชอบ
                        (๒)  วิทยาลัยป้องกันราชอาณาจักร
มีหน้าที่ประศาสน์วิทยาการเกี่ยวกับการ
ป้องกันราชอาณาจักรให้แก่ข้าราชการชั้นผู้ใหญ่ทั้งฝ่ายทหารและฝ่ายพลเรือน
เพื่อให้เกิดความเข้า
ใจในความรับผิดชอบร่วมกันในการรักษาความมั่นคงของชาติและเพื่อประโยชน์ในการกำหนด
นโยบาย การวางแผนและการอำนวยการรักษาความมั่นคงของชาติ
มีผู้บัญชาการวิทยาลัยป้องกัน
ราชอาณาจักรเป็นผู้บังคับบัญชารับผิดชอบ
                        (๓)  โรงเรียนเสนาธิการผสม
มีหน้าที่ประศาสน์วิทยาการเกี่ยวกับการยุทธผสม 
การยุทธร่วม และวิทยาการอื่นอันจะเป็นประโยชน์ในการวางแผนและการอำนวยการยุทธผสมและ
การยุทธร่วม ให้แก่นายทหารชั้นผู้ใหญ่
มีผู้บัญชาการโรงเรียนเสนาธิการผสมเป็นผู้บังคับบัญชารับ
ผิดชอบ

                        มาตรา
๘ ให้รัฐมนตรีว่าการกระทรวงกลาโหมรักษาการตามพระราชกฤษฎีกานี้

ผู้รับสนองพระบรมราชโองการ
      จอมพล ส. ธนะรัชต์
          นายกรัฐมนตรี

------------------------------------------------------------------------------------------------------------

หมายเหตุ:- 
เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๑๘ แห่งพระราช
บัญญัติจัดระเบียบราชการกระทรวงกลาโหม พ.ศ. ๒๕๐๓ บัญญัติว่า
การแบ่งส่วนราชการ
กระทรวงกลาโหมตามที่กำหนดไว้ในมาตรา ๘
ออกเป็นส่วนราชการส่วนใหญ่ถัดลงไป และการ
กำหนดหน้าที่ของส่วนราชการนั้น ๆ
ให้ทำได้โดยตราเป็นพระราชกฤษฎีกา จึงสมควรตราพระราช
กฤษฎีกาฉบับนี้

[รก.๒๕๐๓/๒๖/๑พ/๓๑ มีนาคม ๒๕๐๓]
                                                                                                ฐาปนี/แก้ไข
                                                                                                ๖
พฤศจิกายน ๒๔๕
                                                                                                B+A(C)